Die Argument in die Beeldhouer se Ateljee | Om te probeer verstaan
Moenie alles glo wat jy hoor nie →
“Ja,” voeg ‘n klip-mansbeeld by, “die beste moontlike bewys teen ‘n Beeldhouer, en vir erosie, is hoe almal van ons van dieselfde soorte goed is. Hier is klein perd-beelde van klip, en groot mens-beelde wat ook uit klip ge-erodeer het. Kleipotte en klei-paddas en klei-leeus is almal van dieselfde soort klei gebak. Maar julle met julle Beeldhouer-idees glo mos erosie gebeur nie.” “Ons glo erosie gebeur, ons glo egter erosie verklaar nie alles nie,” val ‘n klei-luiperd in die rede.
Die klip-perd stry nog steeds: “Jy annihileer nie beelde nie, ek annihileer nie ander beelde nie. Hoe kan jy ‘n beeldhouer vertrou wat beelde annihileer- of dan wegneem elders heen, soos jy glo?” “Ek glo in die Beeldhouer, want hy stel my alreeds in staat om te beweeg” vertel die klip-St. Bernard. “En eendag, sal ek net so vryelik soos hy kan beweeg. Dis deel van die lewe wat hy gee.” “Vryelik? As jy moet beweeg soos die beeldhouer jou in staat stel, wat is vryelik daaraan? In elk geval het ons beelde geen manier om daardie sogenaamde “beweging” te sien nie.. Dis net een van julle bygelowige praatjies,” ontplof die gefrustreerde klip-mansbeeld.
“En nog iets oor hierdie sogenaamde beweging,” kla ‘n klei-aap. “Dit was glo beweging wat nou die dag ‘n groot klip-kameelperd oor ‘n klompie klei-narre laat omval en hulle almal gebreek het. Nee wat. Julle wat in beweging glo, veroorsaak net moeilikheid.” “Ag Klei-Aap, jy gee elk geval nie vir die kleiner swakker kleibeelde om nie. Vir wat gooi jy nou ‘n vloermoer?” vra ‘n bitsige klei-olifant.
This entry was posted in (Soort van) filosofeer, Geloof and tagged allegories, beeld, beeldhouer, denke, filosofie, Geloof, lewe. Bookmark the permalink.	← Gebedslesse
4 responses to “Die Argument in die Beeldhouer se Ateljee”	Emil
Maart 22, 2009 om 3:41 nm
(Soort van geloof), Filosofie😉
Dit is nou vir my ‘n lekker inskrywing. Skitterende beelde (pun intended) wat jy aanwend. Die argument laat ruimte vir ‘n spirituele domein.
Maart 23, 2009 om 5:23 nm
Amper sê ek “Hallo Parras”
Verwag my terug binnekort.
Amper sê ek “Hallo :parras: ”
Maart 26, 2009 om 7:07 nm
Lekker stukkie Retha!